สมยศ-ไม่ยืนยัน การจับเสื้อเหลือง
เผยเยิ่นต๊ะหัวและหมีเซียะไหว้พระพรหมไว้อาลัยผู้ตาย,ผบ.ตร.อุบนิ่งไม่ตอบกระแสข่าวจับมือบึมชายเสื้อเหลือง ได้แล้วที่ประเทศมาเลเซีย บอกตอบได้เมื่อทุกอย่างชัดเจน สอดรับกับโฆษก ตร.ที่ระบุยังไม่ยืนยันว่าจับได้จริง อยู่ระหว่างประสานหาข้อเท็จจริง ขณะที่ เยิ่นต๊ะหัว และ หมีเซียะ 2 นักแสดงชื่อดังชาวฮ่องกง เตรียมเดินทางมาสักการะศาลท้าวมหาพรหม ในวันที่ 22 ก.ย. เพื่อโปรโมตบรรยากาศการท่องเที่ยว โดยไม่คิดค่าตัว,กรณีคนร้ายลอบวางระเบิดที่ศาลท้าวมหาพรหม แยกราชประสงค์ และโยนระเบิดลงแม่น้ำใกล้ท่าเรือสาทร หน่วยงานความมั่นคงชี้ทั้งสองเหตุพัวพันกลุ่มชาติพันธุ์ที่ทางการไทยเคยผลักดันออกนอกประเทศ ชุดคลี่คลายคดีสามารถจับผู้ต้องหาได้แล้ว 2 คน นายบิลา มูฮัมหมัด หรือนายอาเดม การาดัค และนายเมียไรลี ยูซูฟู จนถึงขณะนี้มีผู้ต้องหาถูกออกหมายจับรวม 13 หมาย มีนายอับดุล ตาวาบ เป็นรายล่าสุด ท่ามกลางกระแสข่าวตำรวจมาเลเซียสามารถจับกุมมือระเบิดเสื้อเหลืองและเสื้อฟ้าไว้ได้ เตรียมส่งภาพถ่ายให้ผู้ต้องหาที่อยู่ความควบคุมของทางการไทยชี้ยืนยัน,ความคืบหน้าที่สำนักงานตำรวจแห่งชาติ เมื่อวันที่ 21 ก.ย. พล.ต.ท.ประวุฒิ ถาวรศิริ โฆษก ตร. เปิดเผยว่า จากกระแสข่าวที่เจ้าหน้าที่มาเลเซียสามารถจับกุมผู้ต้องสงสัยที่มีลักษณะคล้ายกับชายเสื้อเหลืองมือวางระเบิดศาลท้าวมหาพรหมได้ ขณะนี้ยังไม่สามารถยืนยันได้ว่าจับกุมจริง พล.ต.อ.สมยศ พุ่มพันธุ์ม่วง ผบ.ตร. ประสานไปยังประเทศมาเลเซีย เพื่อยืนยันกรณีนี้แล้ว คาดว่าจะมีความชัดเจนเร็วๆนี้ ส่วนการตรวจสอบหนังสือเดินทางของผู้ต้องหา คาดว่าทางสถานทูตจะสามารถรายงานผลอย่างเป็นทางการในสัปดาห์นี้ สำหรับชื่อของชายเสื้อฟ้าที่ลงมือวางระเบิดที่ท่าเรือสาทร ในขณะนี้พอรู้ชื่อแล้วแต่ยังไม่มีหลักฐานหรือหนังสือเดินทางที่สามารถยืนยัน,ด้าน พล.ต.อ.สมยศ พุ่มพันธุ์ม่วง ผบ.ตร.กล่าวว่า ยังไม่มีการยืนยันใดๆทั้งสิ้น ขออนุญาตไม่ตอบเรื่องนี้ จะตอบได้เมื่อทุกอย่างชัดเจนและเป็นประโยชน์ต่อการทำงานของชุดคลี่คลายคดี ยืนยันว่าที่ผ่านมาตำรวจทำงานมาโดยตลอด ไม่ได้หลับได้นอน ดำเนินการทุกอย่างที่เป็นประโยชน์กับคดีและเป็นประโยชน์กับประเทศชาติ,วันเดียวกัน พ.อ.วินธัย สุวารี โฆษก คสช. รายงานสถานการณ์ความคืบหน้าเหตุดังกล่าวผ่านโทรทัศน์รวมการเฉพาะกิจว่า ขณะนี้การทำงานของเจ้าหน้าที่ทุกส่วนยังใช้มาตรการสร้างความปลอดภัยควบคู่ไปกับสร้างความเข้าใจและให้ข้อมูลข่าวสารที่ถูกต้อง รวมทั้งขอความร่วมมือทุกภาคส่วนช่วยเป็นหูเป็นตาสร้างความปลอดภัยให้ชุมชน เชื่อว่าการรักษาความปลอดภัยอย่างเข้มข้นในสถานการณ์ปัจจุบัน จะสามารถเรียกความเชื่อมั่นจากนักท่องเที่ยวได้แน่นอน หากพบเห็นพฤติกรรมต้องสงสัยให้แจ้งทหาร ตำรวจ หรือพบเบาะแสเกี่ยวข้องกับเหตุการณ์ระเบิด สามารถแจ้งได้ที่หมายเลขโทรศัพท์ 1515 ตลอด 24 ชม.,ผู้สื่อข่าวรายงานว่า ในวันที่ 22 ก.ย. นักแสดงชื่อดังชาวฮ่องกง 2 คน คือ เยิ่นต๊ะหัว และ หมีเซียะ ในฐานะแขกของการท่องเที่ยวแห่งประเทศไทย (ททท.) มีกำหนดการเข้าสักการะศาลท้าวมหาพรหม ไว้อาลัยผู้เสียชีวิตในเหตุการณ์ครั้งนี้ มีนางกอบกาญจน์ วัฒนวรางกูร รมว.การท่องเที่ยวและกีฬาและนายยุทธศักดิ์ สุภสร ผู้ว่าการ ททท. ให้การต้อนรับและร่วมสักการะ ถือเป็นการฟื้นฟูภาพลักษณ์ประชาสัมพันธ์ให้นักท่องเที่ยวชาวฮ่องกงกลับมาท่องเที่ยวในเมืองไทยของทั้งคู่แบบไม่คิดค่าตัว เนื่องจากมีความผูกพันและศรัทธาท้าวมหาพรหม
ผบ.ตร.อุบนิ่งไม่ตอบกระแสข่าวจับมือบึมชายเสื้อเหลือง ได้แล้วที่ประเทศมาเลเซีย บอกตอบได้เมื่อทุกอย่างชัดเจน สอดรับกับโฆษก ตร.ที่ระบุยังไม่ยืนยันว่าจับได้จริง อยู่ระหว่างประสานหาข้อเท็จจริง 
ข่าวหน้า1,ระเบิดราชประสงค์,ชายเสื้อเหลือง,มือระเบิด,แยกราชประสงค์,ระเบิดศาลท้าวมหาพรหม,ระเบิดท่าเรือสาทร,สักการะศาลท้าวมหาพรหม,เยิ่นต๊ะหัว,หมีเซียะ,สมยศ พุ่มพันธุ์ม่วง,ข่าว,ข่าวภูมิภาค,ไทยรัฐฉบับพิมพ์